Odontolabis cuvera

Odontolabis cuvera er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor til meget stor (hannen 38-90 millimeter) og kraftig, blankt svart hjortebille, dekkvingene er svarte i midten og oransje til oransjerøde på sidene, tegningene varierer fra oransje med en kileformet, svart midtflekk til svart med oransje ytterkant. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en kraftig, nedoverrettet tann ved roten og flere tenner i spissen, mindre hanner har ofte korte, kraftige kjever som er mer eller mindre sagtakkede. Hodet har et kort, trekantet utskudd bak fasettøynene. Pronotum er innsnevret bakerst. Hunnen er bredere, uten forstørrede kjever, hodet med et rundet utskudd under fasettøynene.

Levevis 
Larvene utvikler seg i råtne trestammer.

Utbredelse 
Arten er utbredt fra India i vest til Vietnam i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis cuvera Hope, 1842 
 Odontolabis cuvera boulouxi Lacroix, 1984
 Odontolabis cuvera cuvera Hope, 1842 - India, Nepal, Bhutan, Bangladesh
 Odontolabis cuvera fallaciosa Boileau, 1901 - Vietnam, Laos, Thailand, sørøstlige Kina
 Odontolabis cuvera gestroi Boileau, 1902 - nordøstlige India, Myanmar
 Odontolabis cuvera lunulata Lacroix, 1984
 Odontolabis cuvera rattii Lacroix, 1981
 Odontolabis cuvera sinensis (Westwood, 1848) - sørlige Kina

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Dyr formelt beskrevet i 1842
Vietnams insekter
Indias insekter
Nepals insekter
Bhutans insekter
Bangladeshs insekter
Myanmars insekter
Thailands insekter
Laos' insekter
Kinas insekter